Խուլ քաղաքը շարունակում է լռել, սակայն Եվրեդիկեի կյանքը փոխվում է, երբ հայտնվում է Պյոտրը (Եվգենի Ցիգանով): Պյոտրը այն տղամարդն է, ով առանցքային նշանակություն ունի երկու կանանց կյանքում: Պյոտրն ու Սոնան 14-15 տարի առաջ սիրել են միմյանց, հետո հանգամանքների բերումով բաժանվել: Տարիներ անց նրանք հանդիպում են Ալավերդիում. Սոնան չի հասկանում, թե ինչն էր իրենց բաժանման պատճառը: 39-ամյա Պյոտրը ամուսնացել է մեկ այլ կնոջ հետ և լավ կարիերա է արել, բայց չի կարողանում ստանալ կյանքի ու մահվան վերաբերյալ իր հարցերի պատասխանները: Հետո նա հանդիպում է նաև Եվրեդիկեին: Եվրեդիկեի սոցցանցային ու թերևս միակ ընկերը, ում առջև բաց է Եվրեդիկեի աշխարհը, կեղծանունով մի տղա է, որի անվան հետևում իրականում թաքնված է Պյոտրը: Աղջիկը հանդիպում է Պյոտրին` դրա մասին չիմանալով: